За репрезентацију је наступао 56 пута и два пута се уписао у стрелце. Дебитовао је 12. октобра 2002. године у Напуљу против Италије (1:1), у оквиру квалификација за Европско првенство 2004. Био је део дефанзивне линије Гавранчић-Видић-Крстајић-Драгутиновић, која је у квалификацијама за Светско првенство 2006. у Немачкој примила само један гол. На том Мундијалу није играо због картона из квалификација, а касније и повреде. Наступио је за Србију на Светском првенству 2010. године у Јужној Африци, али су наши завршили такмичење већ у групи. Из националног тима се повукао у последњем мечу квалификација за Европско првенство 2012. године против Словеније, када је промашио пенал, а Србија остала и без пласмана у бараж.